# Amadeu I d'Espanya

### De Viquipèdia

Reis d'Espanya
Borbons absolutistes
Família Bonaparte
Borbons constitucionals
Casal de Savoia
Amadeu I d'Espanya
Primera República
Restauració borbònica
Segona República
Dictadura franquista
Segona Restauració Borbònica

Amadeu I

Amadeu I d'Espanya (Torí 1845 - 1890). Prínceps d'Itàlia de la casa de Savoia amb el tractament d'altesa reial que esdevingué rei d'Espanya des de 1871 fins a 1873 com a conseqüència de ser elegit per les Corts del Sexenni Revolucionari.

Nascut a la ciutat de Torí el dia 30 de maig de 1845, sent el segon fill del rei Víctor Manuel II d'Itàlia i de l'arxiduquessa Adelaida d'Àustria. Amadeu era nét del rei Carles Albert I de Sardenya i de l'arxiduquessa Maria Teresa d'Àustria-Toscana per via paterna mentre que per via materna ho era de l'arxiduc Rainier d'Àustria i de la princesa Elisabet de Savoia-Carignano.

## [edita] Regnat

Després de la Revolució de 1868 a Espanya es proclamà una monarquia constitucional, però hi hagué serioses dificultats, pel canvi de règim, a trobar un rei que acceptés el càrrec. Espanya en aquell temps era un país pobre i convuls. Finalment el 16 de novembre de 1870 amb el suport del sector progressista de les Corts i dels carlistes, Amadeu de Savoia és triat rei com Amadeu I d'Espanya, succeint a Isabel II.

La figura d'Amadeu era vista amb predilecció per la classe progressista espanyola. Fill d'un rei liberal anomenat el Galant Home que havia conduït la Unificació italiana a bon port. Finalment fou, després de moltes discussions, elegits el duc d'Aosta com a rei d'Espanya.

Mentre Amadeu viatjà a Madrid per a prendre possessió del seu càrrec, el general Joan Prim, el seu principal valedor, mor assassinat. Després d'això Amadeu va tenir serioses dificultats a causa de la inestabilitat dels polítics espanyols, les conspiracions republicanes, els alçaments carlistes, el separatisme de Cuba, les disputes entre els seus propis aliats i algun que altre intent d'assassinat.

Per tot això el seu regnat va durar tres anys. Va abdicar per iniciativa pròpia l'11 de febrer de 1873, regressant a Itàlia on va assumir el títol de duc d'Aosta. A la seva marxa es va proclamar la Primera República Espanyola.

El duc d'Aosta era casat amb la princesa Maria Victòria del Pozzo, princesa de la Cisterna i hereva d'una gran fortuna a Itàlia. La parella tingué quatre fills:

- SAR el príncep Manuel Filibert de Savoia-Aosta, duc d'Aosta, nat a Gènova el 1869 i mort el 1931 a Torí. Es casà amb la princesa Helena d'Orleans.

- SAR el príncep Víctor Manuel de Savoia-Aosta, comte de Torí, nat a Torí el 1870 i mort a Brussel·les el 1946.

- SAR el príncep Lluís Amadeu de Savoia-Aosta, duc dels Abruços, nat a Madrid el 1873 i mort a Torí el 1933.

- SAR el príncep Humbert de Savoia-Aosta, comte de Salern, nat a Torí el 1889 i mort el 1918 en acció en el curs de la Primera Guerra Mundial.

Amadeu es casà en segones núpcies amb la princesa Maria Letícia Bonaparte, descendent de la casa dels Bonaparte, amb qui Amadeu tingué el príncep Humbert.

Curiosament, al Territori del Nord d'Austràlia existeix el llac Amadeus anomenat així en honor seu.

Precedit per: Regent Francisco Serrano Domínguez | Rei d'Espanya 1871–1873 | Succeït per: President de la República Estanislau Figueras i de Moragas

Obtingut de "http://ca.wikipedia.org../../../a/m/a/Amadeu_I_d%27Espanya_6189.html"

Categories: Reis d'Espanya | Prínceps d'Itàlia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- Galego
- Hrvatski
- Italiano
- 日本語
- Latviešu
- Nederlands
- Polski
- Português
- Русский
- 中文